[{"text_idx": "#000000", "text": "Local and National News for Carmarthenshire"}, {"text_idx": "#000003", "text": "Yn ystod y flwyddyn ddiwethaf, mae mwy na 21,000 o gartrefi cymwys yng Ngheredigion wedi cael taliad cymorth untro gwerth \u00a3150 i helpu gyda\u2019r argyfwng costau byw."}, {"text_idx": "#000004", "text": "Oddi ar mis Mehefin 2022, mae cyfanswm o ychydig llai na \u00a33.2 miliwn wedi cael ei dalu gan Gyngor Sir Ceredigion o gynllun a gyflwynwyd gan Lywodraeth Cymru i helpu pobl sy\u2019n wynebu caledi yn sgil y costau ynni cynyddol."}, {"text_idx": "#000005", "text": "Erbyn hyn, mae\u2019r Cyngor wedi cwblhau\u2019r Prif Gynllun Costau Byw a Cham 1 o Gynllun Dewisol Ceredigion trwy dalu \u00a3150 i gartrefi cymwys yn uniongyrchol i\u2019w cyfrifon banc. Os nad oedd preswylwyr wedi rhoi eu manylion Debyd Uniongyrchol ar eu cyfrifon Treth y Cyngor, roedd y Cyngor wedi trefnu i\u2019r Swyddfa Bost ryddhau llythyron taleb i bobl gasglu\u2019r taliad o unrhyw gangen."}, {"text_idx": "#000008", "text": "roedd y person sy\u2019n atebol am Dreth y Cyngor yn byw mewn eiddo yng Ngheredigion fel ei brif breswylfa ar 15 Chwefror 2022 neu wedi symud i dderbyn neu ddarparu gofal yn rhywle arall; ac\nnid ydynt wedi derbyn taliad Cymorth Costau Byw gan Gyngor Sir Ceredigion o dan y prif gynllun na\u2019r cynllun dewisol: ac\nmaent yn profi caledi ariannol ac angen cymorth gyda chostau byw\nDilynwch y ddolen hon am ragor o wybodaeth ac i wneud cais: /. Gallwch ffonio ein canolfan gyswllt ar 01545 570881 neu alw heibio llyfrgelloedd y sir am help a chyngor ar sut i wneud cais."}, {"text_idx": "#000009", "text": "Dywedodd y Cynghorydd Gareth Davies, Aelod Cabinet a\u0302 chyfrifoldeb am Gyllid a Gwasanaethau Caffael: \u201cMae\u2019n wych gweld bod cymaint o gartrefi Ceredigion eisoes wedi derbyn taliad cymorth Costau Byw, ac rydym yn ddiolchgar tu hwnt i\u2019r ti\u0302m yng Nghyngor Ceredigion am eu gwaith caled. Hoffwn annog pawb i wirio a ydynt wedi derbyn y taliad hwn ac, os ydych yn gymwys, i gwblhau\u2019r cais ar-lein neu ofyn am help a chyngor ar y wefan, trwy Clic neu yn llyfrgelloedd y sir. Mewn cyfnod o\u2019r fath, mae pob ceiniog yn bwysig ac rwy\u2019n eich annog i sicrhau eich bod yn cael y cymorth sydd ar gael i chi.\u201d"}, {"text_idx": "#000010", "text": "Mae taliadau Cam 2 y Cynllun Dewisol ar gael hyd at 31 Mawrth 2023. Gallai\u2019r cynllun gau cyn hynny os bydd dyraniad cyllid Llywodraeth Cymru wedi cael ei wario\u2019n llawn."}, {"text_idx": "#000013", "text": "O weithiwr fferm i ffermwr cyfran \u2013 cyflwyniad trwy raglen Mentro Cyswllt Ffermio oedd dechrau \u2018gwireddiad breuddwyd\u2019 i ffermwr ifanc o Ynys Mo\u0302n"}]